b'\n_START_ARTICLE_\nProctorenyxidae\n_START_SECTION_\nNavneforvirring\n_START_PARAGRAPH_\nTil tross for at familien bare omfatter to kjente arter og bare har v\xc3\xa6rt kjent i ca. 15 \xc3\xa5r, har det allerede blitt brukt flere navn p\xc3\xa5 denne. Kozlov (1994) beskrev arten Renyxa incredibilis fra \xc3\x98st-Sibir og plasserte denne i den nye familien Renyxidae. I 1999 endret Lelej og Kozlov navnene til Proctorenyxa og Proctorenyxidae, da de opprinnelige navnene var opptatt av andre grupper. I mellomtiden hadde imidlertid Yang (1997) beskrevet slekten Hsiufuropronia fra Kina, og denne viste seg \xc3\xa5 v\xc3\xa6re identisk med Renyxa. Dermed blir det eldste, gyldige navnet for slekten Hsiufuropronia, mens det eldste, gyldige navnet for familien er Proctorenyxidae.\n_START_SECTION_\nUtseende\n_START_PARAGRAPH_\nGanske store (10 \xe2\x80\x93 14\xc2\xa0mm), svarte vepser. Antennene er tr\xc3\xa5dformede, omtrent s\xc3\xa5 lange som hodet og forkroppen til sammen, og best\xc3\xa5r av 15 ledd hos hannen. Hodet er mye bredere enn langt, firkantet med litt "uthulet" bakhode, med noks\xc3\xa5 sm\xc3\xa5 fasett\xc3\xb8yne og tre punkt\xc3\xb8yne (ocelli) i pannen. Det er skilt fra forkroppen med en markert "hals". Forkroppen (thorax) er mye lengre enn bredt, med markerte lister og furer, pronotum (fremst) og propodeum (bakerst) er begge forholdsvis store.  Beina er middels lange og kraftige. Forvingen er noks\xc3\xa5 stor, lett r\xc3\xb8ykfarget, med et tydelig men noks\xc3\xa5 lite vingemerke (pterostigma). I den innerste delen har den en kraftig \xc3\xa5re langs framkanten og to lengde\xc3\xa5rer lenger bak i vingen. Disse to \xc3\xa5rene blir krysset av to gjennomg\xc3\xa5ende tverr-\xc3\xa5rer slik at den er tre lukkede celler som ligger bak hverandre bak vingemerket. I vingens bakerste del er det en hakeformet, fortykket \xc3\xa5re (anal\xc3\xa5re), i den ytre delen tre lengde\xc3\xa5rer. Bakkroppen (gaster) er festet til forkroppen med en "stilk" (petiolus) som errundt halvparten s\xc3\xa5 lang som bakkroppens hoveddel, som er oval og har sju klart adskilte ryggplater (tergitter).\n_START_SECTION_\nLevevis\n_START_PARAGRAPH_\nIngenting er kjent om dette.'